paragraph_text: Ličko polje, polje u kršu Gorskog kotara, 4 km jugoistočno od Fužina, 24 km². Leži na 695 m do 738 m apsolutne visine. Okruženo je s istočne strane planinama Bitoraj (1386 m), Viševica (1428 m), Kobiljak (1107 m) i Medviđak, a na zapadnoj strani brdima Veliki Štrbac (957 m) i jugozapadno Vršak (912 m). Dno polja prekriveno je naplavnim materijalom (šljunak, pijesak, smeđa ilovača). Kroz polje protječe i ponire u njemu rijeka Ličanka, u Fužinama nazivana Fužinarka. Polje je obradivo u zapadnom dijelu, poglavito krumpir, u južnom i istočnom dijelu je pod travnjacima (stočarstvo). Vrela se nalaze uz zapadni rub poljea. U polju se nalazi i nekoliko manjih jezera, Marasovo jezero i Potkoš (mrijestilište pastrve), a na rubnim dijelovima smjestila su se naselja, Lič (379 st., 2001.), Banovina (151 st.), Pirovište (44 st.) i Potkobiljak (10 stanovnika).<ref>Ličko polje u Gorskom kotaru (pristupljeno 11. siječnja 2019.)